TQM ควักเงิน 5 ลบ.ซื้อบ.นายหน้าประกันฯ “ทีเจเอ็น อินชัวร์รันส์ฯ” หวังเพิ่มช่องทางขาย
TQM ควักเงิน 5 ลบ.ซื้อกิจการนายหน้าประกันฯ "ทีเจเอ็น อินชัวร์รันส์ฯ” หวังเพิ่มช่องทางขาย
TQM ควักเงิน 5 ลบ.ซื้อกิจการนายหน้าประกันฯ "ทีเจเอ็น อินชัวร์รันส์ฯ” หวังเพิ่มช่องทางขาย
9 ก.ค. 2562

บริษัท ทีคิวเอ็ม คอร์ปอเรชั่น จำกัด (มหาชน) หรือ TQM เปิดเผยว่า บริษัทจะเข้าซื้อหุ้นในบริษัท ที เจ เอ็น อินชัวร์รันส์โบรกเกอร์ จำกัด ซึ่งดำเนินธุรกิจนายหน้าประกันวินาศภัย เพื่อเพิ่มช่องทางการขายผลิตภัณฑ์ประกันวินาศภัยอีกหนึ่งช่องทางผ่าน Dealer และตัวแทนขายรถยนต์ ในราคาพาร์ 100 บาท จำนวน 5 หมื่นหุ้น ซึ่งถือเป็นจำนวนหุ้นทั้งหมด คิดเป็นจำนวนเงินทั้งสิ้น 5 ล้านบาท
ทั้งนี้ ที่ประชุมคณะกรรมการบริษัทครั้งที่ 2/2562 เมื่อวันที่ 14 พ.ค.62 มีมติอนุมัติในการร่วมทุนหรือการลงทุนในบริษัทอื่นได้ ในวงเงินตามที่ระบุ โดยรายการดังกล่าวยังอยู่ในขั้นตอนและกระบวนการดำเนินการทางกฎหมาย
 